Е лакхера Iохоатташ а ца хилча е лохера хьадехаш а ца хилча гIалгIай зарбан проблемашта сагото кхача саг вац, уж дIайоахача оагIорахьа хIама кара долаш болчарех. Цудухьа кхоллама интеллигенцех, Iилман интеллигенцех цу гIулакха бала кхаьча болчар дIахо шоай болх хьабар мара кхы де хIама дац, книжкаш яздеш, уж арадаха наькъаш лохаш, дошлоргаш увттадеш ишт.дIахо. Мел дийцча а, цхьа итт-пхийтта шу хьалха хинначул тоъъала дикагIа да гIулакхаш. 90-ча шерашка цхьадола шу доагIар цхьаккха а гIалгIай меттала кепайоазон продукци ара ца йоалаш, цхьа берий журнал мара (из а хан-ханахьа арадолаш дацар). ХIанз книжкаш арадувл,гIораяь Iолета йоалла соалоз мо меттахьараяла мегаш я издательски политика а паччахьалкхен полиграфе комбинат а.